CELEX: 32018D1521
Language: lt
Date: 2018-10-10 00:00:00
Title: 2018 m. spalio 10 d. Komisijos įgyvendinimo sprendimas (ES) 2018/1521, kuriuo iš dalies keičiamas Sprendimas 2009/11/EB, kuriuo leidžiama naudoti tam tikrus kiaulių skerdenų klasifikavimo būdus Ispanijoje (pranešta dokumentu Nr. C(2018) 6507)

12.10.2018   
               
               
                  LT
               
               
                  Europos Sąjungos oficialusis leidinys
               
               
                  L 256/84
               
            
         KOMISIJOS ĮGYVENDINIMO SPRENDIMAS (ES) 2018/1521
         2018 m. spalio 10 d.
         kuriuo iš dalies keičiamas Sprendimas 2009/11/EB, kuriuo leidžiama naudoti tam tikrus kiaulių skerdenų klasifikavimo būdus Ispanijoje
         
            
               (pranešta dokumentu Nr. C(2018) 6507)
            
         
         (Tekstas autentiškas tik ispanų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 20 straipsnio p ir t punktus,
         kadangi:
         
                     (1)
                  
                  
                     Reglamento (ES) Nr. 1308/2013 IV priedo B skirsnio IV punkto 1 dalyje nustatyta, kad, klasifikuojant kiaulių skerdenas, raumeningumas turi būti įvertintas Komisijos leidžiamais klasifikavimo metodais, o tai gali būti tik statistiškai pagrįsti vertinimo metodai, pagrįsti kiaulių skerdenos vienos ar kelių anatominių dalių fiziniais matavimais. Tam, kad būtų leista taikyti klasifikavimo metodus, jie turėtų atitikti didžiausią leidžiamą vertinimo statistinės paklaidos nuokrypį. Tas nuokrypis nustatytas Komisijos deleguotojo Reglamento (ES) 2017/1182 (2) V priedo A dalyje;
                  
               
                     (2)
                  
                  
                     Komisijos sprendimu 2009/11/EB (3) Ispanijoje buvo leista naudoti aštuonis kiaulių skerdenų klasifikavimo metodus;
                  
               
                     (3)
                  
                  
                     Ispanija paprašė Komisijos leisti savo teritorijoje taikyti vieną naują kiaulių skerdenų klasifikavimo metodą ir, kaip nustatyta Deleguotojo reglamento (ES) 2017/1182 11 straipsnio 3 dalyje, protokolu pateikė išsamų bandomojo išpjaustymo aprašą, nurodydama principus, kuriais grindžiamas šis metodas, bandomojo išpjaustymo rezultatus ir lygtį, taikomą raumeningumui apskaičiuoti;
                  
               
                     (4)
                  
                  
                     išnagrinėjus tą prašymą paaiškėjo, kad sąlygos, taikomos išduodant leidimą taikyti šį klasifikavimo metodą, yra įvykdytos. Todėl taikyti šį klasifikavimo metodą Ispanijoje turėtų būti leista;
                  
               
                     (5)
                  
                  
                     todėl Sprendimas 2009/11/EB turėtų būti atitinkamai iš dalies pakeistas;
                  
               
                     (6)
                  
                  
                     prietaisą arba klasifikavimo metodus leidžiama keisti tik tada, jei tai aiškiai leidžiama Komisijos įgyvendinimo sprendimu;
                  
               
                     (7)
                  
                  
                     šiame sprendime nustatytos priemonės atitinka Bendro žemės ūkio rinkų organizavimo komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2009/11/EB iš dalies keičiamas taip:
            
                        1)
                     
                     
                        1 straipsnis pakeičiamas taip:
                        
                           „1 straipsnis
                           Remiantis Europos Parlamento ir Tarybos reglamento (ES) Nr. 1308/2013 (*1) IV priedo B skirsnio IV punkto 1 dalimi, Ispanijoje leidžiama taikyti šiuos kiaulių skerdenų klasifikavimo metodus:
                           
                                       a)
                                    
                                    
                                       prietaisą „Fat-O-Meat'er (FOM)“ ir su juo susijusius vertinimo metodus, kurių aprašas pateikiamas priedo 1 dalyje;
                                    
                                 
                                       b)
                                    
                                    
                                       prietaisą „Fully automatic ultrasonic carcase grading (Autofom)“ ir su juo susijusius vertinimo metodus, kurių aprašas pateikiamas priedo 2 dalyje;
                                    
                                 
                                       c)
                                    
                                    
                                       prietaisą „Ultrafom 300“ ir su juo susijusius vertinimo metodus, kurių aprašas pateikiamas priedo 3 dalyje;
                                    
                                 
                                       d)
                                    
                                    
                                       prietaisą „Automatic vision system (VCS2000)“ ir su juo susijusius vertinimo metodus, kurių aprašas pateikiamas priedo 4 dalyje;
                                    
                                 
                                       e)
                                    
                                    
                                       prietaisą „Fat-O-Meat'er II (FOM II)“ ir su juo susijusius vertinimo metodus, kurių aprašas pateikiamas priedo 5 dalyje;
                                    
                                 
                                       f)
                                    
                                    
                                       prietaisą „AutoFOM III“ ir su juo susijusius vertinimo metodus, kurių aprašas pateikiamas priedo 6 dalyje;
                                    
                                 
                                       g)
                                    
                                    
                                       rankinį metodą (ZP) naudojant liniuotę ir su juo susijusius vertinimo metodus, kurių aprašas pateikiamas priedo 7 dalyje;
                                    
                                 
                                       h)
                                    
                                    
                                       prietaisą „CSB Image-Meater“ ir su juo susijusius vertinimo metodus, kurių aprašas pateikiamas priedo 8 dalyje.
                                    
                                 
                                       i)
                                    
                                    
                                       prietaisą „gmSCAN“ ir su juo susijusius vertinimo metodus, kurių aprašas pateikiamas priedo 9 dalyje.
                                    
                                 Pirmos pastraipos g punkte nurodytą rankinį metodą ZP naudojant liniuotę leidžiama taikyti tik skerdyklose, kurių:
                           
                                       a)
                                    
                                    
                                       vidutinis metinis skerdimo pajėgumas – ne daugiau kaip 500 kiaulių per savaitę, o
                                    
                                 
                                       b)
                                    
                                    
                                       skerdimo linijos pajėgumas – ne daugiau kaip 40 kiaulių per valandą.
                                    
                                 
                        
                           (*1)  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).“"
                        
                     
                  
                        2)
                     
                     
                        priedas iš dalies keičiamas pagal šio sprendimo priedą.
                     
                  
         
            2 straipsnis
            Šis sprendimas skirtas Ispanijos Karalystei.
         
         
            Priimta Briuselyje 2018 m. spalio 10 d.
            
               
                  Komisijos vardu
               
               Phil HOGAN
               
                  Komisijos narys
               
            
         
         
            (1)  OL L 347, 2013 12 20, p. 671.
         
            (2)  2017 m. balandžio 20 d. Komisijos deleguotasis reglamentas (ES) 2017/1182, kuriuo papildomos Europos Parlamento ir Tarybos reglamento (ES) Nr. 1308/2013 nuostatos dėl Sąjungos galvijų, kiaulių ir avių skerdenų klasifikavimo skalių ir dėl pranešimų apie tam tikrų kategorijų skerdenų ir gyvų gyvulių rinkos kainas (OL L 171, 2017 7 4, p. 74).
         
            (3)  2008 m. gruodžio 19 d. Komisijos sprendimas 2009/11/EB, kuriuo Ispanijoje leidžiama naudoti tam tikrus kiaulių skerdenų klasifikavimo būdus (OL L 6, 2009 1 10, p. 79).
      
      
         
            PRIEDAS
            Sprendimo 2009/11/EB priedas papildomas 9 dalimi:
            
               „9 dalis
               
               gmSCAN
               
                        
                           1.
                        
                        
                           Šios dalies taisyklės taikomos, kai kiaulių skerdenos klasifikuojamos naudojant prietaisą „gmSCAN“.
                        
                     
                        
                           2.
                        
                        
                           Prietaisu „gmSCAN“ be sąlyčio – naudojant magnetinę indukciją – nustatomos skerdenų dielektrinės savybės. Matavimo sistemą sudaro tam tikras skaičius siųstuvo ričių, sukuriančių silpną kintamąjį magnetinį lauką. Skerdenos sutrikdyto magnetinio lauko signalą imtuvo ritės pakeičia į sudėtingą elektrinį signalą, priklausantį nuo skerdenos raumenų ir riebalinio audinio dielektrinių parametrų.
                        
                     
                        
                           3.
                        
                        
                           Skerdenos raumeningumas apskaičiuojamas pagal šią formulę:
                           Ŷ = 55,14067 + 1 598,66166 × (Q1/CW) – 579,58575 × (Q2/CW) + 970,83879 × (Q3/CW) – 0,18993 × CW
                           čia:
                           
                                       Ŷ
                                    
                                    
                                       =
                                    
                                    
                                       apskaičiuotasis skerdenos raumeningumas procentais;
                                    
                                 
                                       Q1, Q2 ir Q3
                                    
                                    
                                       =
                                    
                                    
                                       magnetinio lauko indukcijos signalas (voltais), gaunamas matuojant atitinkamai kumpio, vidurinės dalies ir mentės sritį;
                                    
                                 
                                       CW
                                    
                                    
                                       =
                                    
                                    
                                       šiltos skerdenos svoris kilogramais.
                                    
                                 Ši formulė taikoma 60–120 kg sveriančioms skerdenoms (šiltos skerdenos svoris).“